Id-Deċiżjoni tal-Kunsill
tat-13 ta' Jannar 2004
dwar il-firma u l-applikazzjoni provviżjorja ta' Ftehim fil-forma ta' Skambju ta' Ittri bejn il-Komunitá Ewropea u r-Repubblika tal-Kroazja dwar is-sistema transitorja ta' punti li japplikaw għall-vetturi ta' merkanzija tqila li jgħaddu mill-Awstrija
(2004/183/KE)
IL-KUNSILL TA' L-UNJONI EWROPEA
Wara li kkunsidra it-Trattat li jistabbilixxi il-Komunitajiet Ewropej, u partikolarment l-Artikolu 71(1), flimkien ma' l-ewwel sentenza ta' l-ewwel sub-paragrafu ta' l-Artikolu 300(2) tiegħu,
Wara li kkunsidra l-proposta tal-Kummissjoni,
Billi:
(1) Il-Kummissjoni nnegozzjat Ftehim fil-forma ta' Skambju ta' Ittri bejn il-Komunita‘ Ewropea u r-Repubblika tal-Kroazja dwar is-sistema transitorja ta' punti li japplikaw għall-vetturi tal-merkanzija tqila li jgħaddu mill-Awstrija.
(2) Il-Ftehim għandu jiġi ffirmat suġġett għall-konkluzzjoni tiegħu li ser isseħħ aktar tard.
(3) Għandhom isiru arranġamenti għall-applikazzjoni provviżorja tal-Ftehim mill-1 ta' Jannar 2004.
IDDEĊIEDA DAN LI ĠEJ:
Artikolu 1
Il-President tal-Kunsill huwa awtorizzat li jinnomina persuna(i) li għandu (għandhom) dritt jiffirma(w), f'isem l-Komunità Ewropea, l-Ftehim fil-forma ta' Skambju ta' Ittri bejn l-Komunità Ewropea u r-Repubblika tal-Kroazja dwar is-sistema tranżitorja ta' punti għall-vetturi ta' merkanzija tqila li jgħaddu mill-Awstrija, suġġett għall-konklużjoni tiegħu li ser isseħħ aktar tard.
It-test ta' dan il-Ftehim huwa anness ma' din id-Deċiżjoni.
Artikolu 2
Il-Ftehim imsemmi fl-Artikolu 1 għandu jiġi applikat fuq bażi proviżorja mill-1 ta' Jannar 2004.
Artikolu 3
Din id-Deċiżjoni għandha tkun ippublikata fil-Ġurnal Uffiċjali ta' l-Unjoni Ewropea.
Magħmula fi Brussel, fit-13 ta' Jannar 2004.